Diari Oficial de la Generalitat Valenciana


Sumari del DOGV 4861, del 13-10-2004 (2004/9554)

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Gasoducte de Gas Natural la Jana . Vinaròs . Benicarló, en els termes municipals de la Jana, Traiguera, Sant Jordi, Càlig, Vinaròs i Benicarló, així com de l'estudi de l'impacte ambiental presentat per Gas Natural SDG, SA. CBREDE/2004/18/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4861

Data del DOGV
:   13-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9554


Organisme emissor
:   Conselleria d'Infraestructures i Transport

Tipus de document
:   Anunci

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Gasoducte de Gas Natural la Jana - Vinaròs - Benicarló, en els termes municipals de la Jana, Traiguera, Sant Jordi, Càlig, Vinaròs i Benicarló, així com de l'estudi de l'impacte ambiental presentat per Gas Natural SDG, SA. CBREDE/2004/18/12. [2004/A9554]
  
Als efectes previstos en el capítol V de la Llei 34/1998, de 7 d'octubre, del sector d'hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i d'acord amb el Decret 162/90, de 15 d'octubre, sobre impacte ambiental, se sotmet a informació pública el projecte d'autorització administrativa següent.
  
Peticionari: Gas Natural SDG, SA, número d'identificació fiscal D21450856, amb seu social al carrer Joan d'Àustria, número 39, 47, 08465 Barcelona.
  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Gasoducte de Gas Natural la Jana - Vinaròs - Benicarló, en els termes municipals de la Jana, Traiguera, Sant Jordi, Càlig, Vinaròs i Benicarló, així com de l'estudi de l'impacte ambiental.
  
Característiques de les instal·lacions:
  
Tipus de gas: gas natural en canalització soterrada.
  
El gasoducte té l'origen al costat de l'Estació de Regulació i Mesura pertanyent a ENAGAS amb rang de pressió APA en el PK 23 de la N-232 en el terme municipal de la Jana i finalitza en les proximitats de l'estació de ferrocarril de Vinaròs.
  
D'este ramal principal partix un segon ramal que es deriva cap a Benicarló. Té l'inici prop de l'encreuament de la carretera CV-138 amb l'autopista del Mediterrani i finalitza en el PI 20 de Benicarló, prop del cementeri.
  
La longitud de la canalització total projectada és de 28,955 quilòmetres.
  
Àrea d'autorització: l'autorització afecta els termes municipals de la Jana, Traiguera, Sant Jordi, Càlig, Vinaròs i Benicarló.
  
Pressupost: 4.759.985,17 euros.
  
El projecte inclou plans parcel·laris i la relació concreta i individualitzada dels béns i dels drets afectats.
  
- Afecció a finques particulars derivada de la construcció del projecte i les seues instal·lacions auxiliars:
  
1. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
2. Per a les canalitzacions:
  
A) Imposició de servitud permanent de pas, en una franja de terreny de 3 metres d'ample, 1,5 a cada costat de l'eix, per on discorrerà soterrada la canonada i cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
  
1. Prohibició d'efectuar treballs de llaurada o similars a una profunditat superior a 50 centímetres, així com de plantar arbres o arbustos a una distància inferior a 2 metres, als dos costats de l'eix de la canonada.
  
2. Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a 5 metres de l'eix del traçat, a un costat i a l'altre d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i equips necessaris per poder mantindre, reparar o renovar les instal·lacions, amb pagament, en el seu cas, dels danys que s'ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres que es reflecteix, per a cada finca, en els plans parcel·laris d'expropiació i en la qual es farà desaparéixer tot obstacle. En esta zona es realitzaran les obres necessàries per a la conducció i la instal·lació de la canalització i elements annexos, i s'executaran els treballs o operacions necessàries per a estes finalitats.
  
3. Per al pas dels cables de connexió i elements dispersors de protecció catòdica:
  
A) Imposició de servitud permanent de pas en una franja de terreny d'1 metre d'ample, per on discorreran soterrats els cables de connexió. Per als llits dispersors de la protecció catòdica, la franja de terreny, on s'estableix la imposició de servitud permanent de pas, tindrà com a amplària, la corresponent a la de la instal·lació més 1 metre a cada costat. Estes franges estan subjectes a les limitacions següents:
  
- Prohibició d'efectuar treballs de llaurada o similars a una profunditat superior a 50 centímetres, així com de plantar arbres o arbustos i realitzar tot tipus d'obra a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersors, i es pot exercir el dret a talar o arrancar els arbres o arbustos que hi haguera a una distància inferior a la indicada.
  
- Lliure accés del personal i equips necessaris per a poder mantenir, reparar o renovar les instal·lacions, amb pagament, en el seu cas, dels danys que s'ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, així com realitzar les obres necessàries per a la conduccció i muntatge de les instal·lacions i elements annexos, i executar les obres o operacions necessàries a estes finalitats.
  
4. Per a les línies elèctriques de baixa tensió:
  
A) Servitud permanent de pas en una franja de terreny d'1 metre a cada costat de l'eix de la línia i en tot el seu traçat, que implicarà:
  
- Lliure accés del personal i equips necessaris per a poder mantindre, reparar o renovar les instal·lacions, amb pagament, en el seu cas, dels danys que s'ocasionen.
  
Fet que es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en la Unitat Territorial d'Energia, carrer Cavallers, 8 de Castelló de la Plana (CP 12493), i presentar, per duplicat, en este centre les al·legacions que consideren oportunes en el termini de 20 dies a partir de l'endemà de la inserció d'este anunci.